камъни, морска трева, морски водорасли и трески дървесина.
 Машината подравнява повърхността на пясъка посредством плътно гребло. След това пясъкът се пресява през стотици пружинни зъбци от неръждаема стомана. Накрая нечистотиите се отделят от пясъка и се транспортират по лентов транспортьор в саморазтоварващ се контейнер.
 8479 10 00
 Класирането се определя от разпоредбите на Общи правила 1 и 6 за тълкуване на Комбинираната номенклатура и от описанието на кодове по КН 8479 и 8479 10 00.
 Тъй като машината само разделя отпадъците от пясъка, а не разделя самия пясък, класирането в позиция 8474 като машина за сортиране или разделяне на минерални материали се изключва (вж. също Обяснителните бележки към Хармонизираната система (ОБ към ХС) за позиция 8474, първи параграф, точка I).
 Тъй като машината се използва за поддръжка (почистване) на плажове, тя съответства на машини и апарати за комунална дейност, строителство на пътища, сгради или аналогични дейности (вж. също Обяснителните бележки към ХС за позиция 8479, група II, подгрупа А, пети параграф). Поради това машината следва да бъде класирана в код по КН 8479 10 00 като апарат за комунална дейност, строителство на пътища, сгради или аналогични дейности.
 